Lukman
<s>U ime Allaha, Milostivog, Samilosnog!</s><s>1. Elif Lam Mim.</s><s>2. Ovo su ajeti mudre Knjige,</s>

<s>3. upute i milosti o­nima koji budu dobro činili,</s>

<s>4. o­nima koji molitvu budu obavljali i zekat davali i koji u o­naj svijet budu čvrsto vjerovali;</s>

<s>5. njima će Gospodar njihov na Pravi put ukazati i o­ni će želje svoje ostvariti.</s>

<s>6. Ima ljudi koji kupuju priče za razonodu, da bi, ne znajući koliki je to grijeh, s Allahova puta odvodili i da bi ga predmetom za ismijavanje uzimali.</s><s>Njih čeka sramna kazna.*</s>

<s>7. Kad se nekom od njih ajeti Naši kazuju, o­n oholo glavu okreće, kao da ih nije ni čuo, kao da je gluh - zato mu navijesti patnju nesnosnu.</s>

<s>8. o­ne koji budu vjerovali i dobra djela činili, doista čekaju bašče uživanja,</s>

<s>9. u njima će vječno boraviti - obećanje je Allahovo istinito, a o­n je silan i mudar.</s>

<s>10.</s><s>Nebesa je, vidite ih, bez stubova stvorio, a po Zemlji planine nepomične razbacao da vas ne trese, i po njoj životinje svih vrsta razasuo.</s><s>Mi s neba kišu spuštamo i činimo da po njoj niču svakovrsne plemenite biljke.</s>

<s>11.</s><s>To je Allahovo djelo; a pokažite Mi šta su drugi, mimo Njega, stvorili?</s><s>Ništa!</s><s>Mnogobošci su u pravoj zabludi.</s>

<s>12.</s><s>A Mi smo Lukmanu mudrost darovali: "Budi zahvalan Allahu!</s><s>Ko je zahvalan, čini to u svoju korist, a ko je nezahvalan - pa, Allah je, zaista, neovisan i hvale dostojan."</s>

<s>13.</s><s>Kada Lukman reče sinu svome, savjetujući ga: "O sinko moj, ne smatraj druge Allahu ravnim, mnogoboštvo je, zaista, velika nepravda."</s>

<s>14.</s><s>Mi smo naredili čovjeku da bude poslušan roditeljima svojim.</s><s>Majka ga nosi, a njeno zdravlje trpi, i odbija ga u toku dvije godine.</s><s>Budi zahvalan Meni i roditeljima svojim, Meni će se svi vratiti.</s>

<s>15.</s><s>A ako te budu nagovarali da drugog Meni ravnim smatraš, o­noga o kome ništa ne znaš, ti ih ne slušaj i prema njima se, na ovome svijetu, velikodušno ponašaj, a slijedi put o­noga koji se iskreno Meni obraća; Meni ćete se poslije vratiti i Ja ću vas o o­nome što ste radili obavijestiti.</s>

<s>16.</s><s>"O sinko moj, dobro ili zlo, teško koliko zrno gorušice, bilo u stijeni ili na nebesima ili u zemlji, Allah će na vidjelo iznijeti, jer Allah zna najskrivenije stvari, o­n je Sveznajući.</s>

<s>17.</s><s>"O sinko moj, obavljaj molitvu i traži da se čine dobra djela, a odvraćaj od hrđavih i strpljivo podnosi o­no što te zadesi - dužnost je tako postupiti.</s>

<s>18.</s><s>I, iz oholosti, ne okreći od ljudi lice svoje i ne idi zemljom nadmeno, jer Allah ne voli ni gordog ni hvalisavog.</s>

<s>19.</s><s>U hodu budi odmjeren, a u govoru ne budi grlat; ta najneprijatniji glas je revanje magarca!"</s>

<s>20.</s><s>Kako ne vidite da vam je Allah omogućio da se koristite svim o­nim što postoji na nebesima i na Zemlji i da vas darežljivo obasipa milošću Svojom, i vidljivom i nevidljivom?</s><s>A ima ljudi koji raspravljaju o Allahu bez ikakva znanja, bez ikakve upute i bez knjige svjetilje.</s>

<s>21.</s><s>A kad im se govori: "Slijedite o­no što vam Allah objavljuje!" - odgovaraju: "Ne, mi slijedimo o­no što smo zapamtili od predaka naših." Zar i o­nda kad ih šejtan poziva na patnju u ognju?!</s>

<s>22. o­naj ko se sasvim preda Allahu, a uz to čini dobra djela, uhvatio se za najčvršću vezu.</s><s>Allahu se na koncu sve vraća.</s>

<s>23.</s><s>A o­naj koji ne vjeruje, pa, neka te ne zabrinjava nevjerovanje njegovo.</s><s>Nama će se svi vratiti i Mi ćemo ih o o­nome šta su radili obavijestiti; Allahu su, uistinu, poznate svačije misli.</s>

<s>24.</s><s>Mi im dajemo da kratko uživaju, a o­nda ćemo ih natjerati u patnju neizdržljivu.</s>

<s>25.</s><s>A da ih upitaš: "Ko je stvorio nebesa i Zemlju?" - sigurno bi rekli: "Allah!" - a ti reci: "Hvaljen neka je Allah!" - samo što većina njih ne zna.</s>

<s>26.</s><s>Allahovo je sve na nebesima i na Zemlji!</s><s>Allah je, uistinu, nezavisan i hvale dostojan.</s>

<s>27.</s><s>Da su sva stabla na Zemlji pisaljke, a da se u more, kad presahne, ulije još sedam mora, ne bi se ispisale Allahove riječi; Allah je, uistinu, silan i mudar.</s>

<s>28.</s><s>Stvoriti sve vas i sve vas oživiti isto je kao stvoriti i oživiti jednoga čovjeka; Allah, zaista, sve čuje i sve vidi.</s>

<s>29.</s><s>Kako ne vidiš da Allah uvodi noć u dan i uvodi dan u noć, i da je potčinio Sunce i Mjesec - svako se kreće do roka određenog - i da Allah dobro zna o­no što radite?</s>

<s>30.</s><s>To zato što je Allah - Istina, a o­ni kojima se, pored Njega, o­ni mole - neistina, i što je Allah uzvišen i velik.</s>

<s>31.</s><s>Zar ne vidiš da lađe Allahovom milošću morem plove da bi vam pokazao neke dokaze Svoje?</s><s>To su, zaista, pouke za sve strpljive i zahvalne.</s>

<s>32.</s><s>A kad ih talas, kao oblak, prekrije, mole se Allahu iskreno Mu vjeru ispovijedajući; a čim ih o­n do kopna dovede, samo Mu neki zahvalni ostaju.</s><s>A dokaze Naše samo izdajnik, nezahvalnik poriče.</s>

<s>33.</s><s>O ljudi, bojte se Gospodara svoga i strahujte od Dana kod roditelj djetetu svome neće moći nimalo pomoći, niti će dijete moći svome roditelju imalo pomoći!</s><s>Allahova prijetnja je istinita, pa neka vas nikako život na ovome svijetu ne zvara i neka vas u Allaha šejtan ne pokoleba.</s>

<s>34.</s><s>Samo Allah zna kad će Smak svijeta nastupiti, samo o­n spušta kišu i samo o­n zna šta je u matericama, a čovjek ne zna šta će sutra zaraditi i ne zna čovjek u kojoj će zemlji umrijeti; Allah, uistinu, sve zna i o svemu je obaviješten.</s>

<s>(Kur'an Časni)</s>

